CELEX: C2005/229/08
Language: lt
Date: 2005-09-17 00:00:00
Title: Byla C-206/05 Europos Bendrijų Komisijos 2005 m. gegužės 11 d. pareikštas ieškinys Švedijos Karalystei

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/4
            
         Europos Bendrijų Komisijos 2005 m. gegužės 11 d. pareikštas ieškinys Švedijos Karalystei
   (Byla C-206/05)
   (2005/C 229/08)
   Proceso kalba: švedų
   2005 m. gegužės 11 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Friedrich Erlbacher ir Knut Simonsson, nurodžiusių adresą dokumentams įteikti Liuksemburge, ieškinys Švedijos Karalystei.
   Ieškovė Teisingumo Teismo prašo:
   
               1)
            
            
               patvirtinti, kad Švedijos Karalystė pažeidė įsipareigojimus pagal 1990 m. birželio 26 d. Tarybos direktyvos 90/427/EEB dėl zootechninių ir genealoginių reikalavimų, reglamentuojančių Bendrijos vidaus prekybą arklinių šeimos gyvūnais, 3 straipsnį, nacionaliniuose teisės aktuose įtvirtindama pareigą nustatyti veislinių eržilų genetinės vertės vertinimą Švedijoje kaip sąlygą naudoti juos kergimui už ūkio ribų;
               patvirtinti, kad Švedijos Karalystė pažeidė įsipareigojimus pagal EB 28 straipsnį, nacionaliniuose teisės aktuose įtvirtindama pareigą nustatyti veislinių eržilų genetinės vertės vertinimą Švedijoje kaip sąlygą naudoti juos kergimui už ūkio ribų;
            
         
               2)
            
            
               priteisti iš Švedijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Komisija mano, kad nacionaliniuose teisės aktuose įtvirtindama pareigą nustatyti veislinių eržilų genetinės vertės vertinimą Švedijoje kaip sąlygą naudoti juos kergimui už ūkio ribų, Švedijos Karalystė apribojo Bendrijos vidaus prekybą arklinių šeimos gyvūnais.
   Tai, kad Direktyva 90/427/EEB arba kitas šia direktyva grindžiamas sprendimas nenustato genetinės vertės vertinimo metodų nereiškia, kad valstybė narė turi teisę įtvirtinti tokį reikalavimą. Švedijos Karalystės genetinės vertės vertinimo reikalavimas nepateisinamas ir EB 30 straipsnio, atsižvelgiančio į gyvūnų sveikatos bei gyvybės apsaugą, atžvilgiu. Komisija tvirtina, kad Švedijos Karalystės įtvirtinta genetinės vertės vertinimo sąlyga atrodo labiau pagrįsta nagrinėjamos veislės savybių pagerinimu, o ne gyvūnų sveikatos bei gyvybės apsauga.